318/2023. (IX.27.) határozat 2. számú melléklete

**PÁLYÁZATI FELHÍVÁS**

Mór Városi Önkormányzat Képviselő-testülete (8060 Mór, Szent István tér 6.) a …../2023. (IX.27.) határozatával az önkormányzat tulajdonában lévő Mór 1809/39 hrsz-ú tehermentes ingatlan (az iGEO Földmérő Kft. 8041 Csór, Dózsa Gy. u. 42. által 126-2023 munkaszámon készített) változási vázrajzon 1809/45 helyrajzi számmal jelölt részét (továbbiakban: 1809/45) megújuló energiatermelés hasznosítási célra történő értékesítésre jelölte ki nyilvános pályázati eljárás keretében.



1. **Pályáztató szerv megnevezése, székhelye:**

Mór Városi Önkormányzat 8060 Mór, Szent István tér 6.

**b.) az ingatlanrész adatai:**

Az ingatlan tervezett helyrajzi száma: Mór 1809/45 hrsz., megnevezése: kivett strandfürdő, mérete: 20850 m2 a megosztást követően. Az ingatlanra a telekalakítást követően szennyvízvezetési szolgalmi jog kerül bejegyzésre.

A terület fás, bokros rész, épület nélkül.

A szabályozási terv „különleges beépítésre szánt rekreációs és szabadidőközpont” (K-Re) besorolása szerint az ingatlanra a helyi építési szabályzat jelenlegi szabályozása 20 %-os megengedett legnagyobb beépítettséget ír elő, melyen szabadon álló és maximum 9,0 m-es épületmagasságú épület helyezhető el, a területen a zölddel való fedettség minimum 50% kell legyen.

Az ingatlan értékesítését és megosztását követően az önkormányzat módosítja az ingatlanrészre vonatkozó övezeti besorolást és helyi építési szabályokat az általa meghatározott megújuló energiatermelés hasznosítási célnak megfelelően.

**c.) az ingatlanrész forgalmi értéke:**

A Képviselő-testület az értékbecslés alapján bruttó 264.795.000 Ft értékben határozta meg a nyilvános pályázat keretében értékesítendő ingatlan legalacsonyabb eladási árát.

**d.) az ajánlatok benyújtásának helye, módja és ideje:**

A pályázatot jelzés nélküli zárt borítékban, 2023. ….…... (……) 13:00 óráig a Móri Polgármesteri Hivatal Városfejlesztési és –üzemeltetési Iroda (Mór, Szent István tér 6.) fszt. 2. számú irodában kell leadni, egyúttal a felhívásban kiírt feltételek elfogadásáról is nyilatkozni kell.

Az ajánlatnak az alábbiakat kell tartalmaznia:

- pályázó adatai (az ajánlattételi és nyilatkozati lap szerint),

- nyilatkozat arról, hogy a pályázó a felhívásban szereplő valamennyi feltételt elfogadja,

- nyilatkozat arról, hogy a bontás napjától számított 60 napi időtartamra ajánlati kötöttséget vállal,

- nyilatkozat az ingatlan vételárának megfizetési módjáról,

- nyilatkozat arról, hogy az ingatlant megtekintette, tájékozódott annak állapotáról, ajánlatát elegendő információ birtokában, külső befolyástól mentesen alakította ki,

- nyilatkozat arról, hogy szerződéskötési képességében nincs korlátozva,

- nyilatkozat a megújuló energiatermelés hasznosítási cél meghatározásának és a helyi településrendezési eszközök ennek megfelelő módosítása kilátásba helyezésének tudomásul vételéről és elfogadásáról.

**e.) a pályázati eljárásra vonatkozó információszerzés helye és ideje:**

Érdeklődni a Móri Polgármesteri Hivatal Városfejlesztési és –üzemeltetési Irodán lehet ügyfélfogadási időben, vagy a 22/560-861 telefonon. A hirdetmény megtekinthető a Móri Polgármesteri Hivatal (8060 Mór, Szent István tér 6.) hirdetőtábláján, és a [www.mor.hu](http://www.mor.hu) honlapon.

**f.) a pályázati biztosíték letételének ideje, módja, visszafizetésének szabályai:**

Az ajánlattevőnek a vételi szándéka bizonyítására 5.000.000,- Ft összeget foglalóként a pályázat kiírójának az ERSTE Bank Hungary Zrt.-nél vezetett 11600006-00000000-76354634 számú számlájára a pályázat benyújtásának napját megelőző nap 12 óráig be kell fizetnie. A foglaló befizetéséről szóló igazolást az ajánlathoz mellékelni kell. A kiíró ezzel az összeggel az önkormányzat vagyonáról és a vagyontárgyak feletti tulajdonosi jogok gyakorlásáról szóló 21/2016. (VII. 6.) önkormányzati rendeletében (a továbbiakban: vagyonrendelet) a foglalóra meghatározott szabályok alapján rendelkezik. A nyertes pályázó foglalóját a vételárba be kell számítani. A foglalót a pályázati eljárást követően – a nyertes pályázó kivételével – a pályázóknak 15 napon belül vissza kell téríteni.

**g.) a pályázat nyertesének, megállapításának és kihirdetésének módja:**

A beérkezett pályázatok bontására és értékelésére **2023. ….………. 14 órakor** kerül sor a Móri Polgármesteri Hivatal kistermében.

A pályázati eljárást levezető személy biztosítja, hogy a bontáson csak az arra jogosult ajánlattevők vagy meghatalmazottaik lehessenek jelen, a lebonyolításban közreműködő munkatársakon kívül.

Az eljárás vezetője ismerteti a pályázat és a nyilvánosan felbontott pályázatok tartalmát. A pályázat elnyerésére az jogosult, aki a kiírásnak megfelelő (érvényes) pályázatot nyújtott be és a kikötött induló árhoz (ellenértékhez) viszonyítva a legmagasabb árat ajánlotta meg.

Amennyiben több azonos összegű legmagasabb árajánlat érkezett a pályáztató szerv e legmagasabb induló árral a vagyontárgyat liciteljárásra hirdeti meg.

A pályáztató az önkormányzat vagyonrendeletének versenyeztetés szabályait tartalmazó 6. mellékletének a pályázati eljárás részletszabályairól szóló B/ pontjának B/2. alpontja alapján az eljárás eredménytelenné nyilvánításának jogát érvényes pályázatok esetére is fenntartja magának.

**e.) a szerződéskötésre vonatkozó kötelezettségek és jogok:**

A nyertes pályázóval a bontás napjától számított 15 napon belül kell adásvételi szerződést kötni. A szerződéskötést követően az önkormányzat megkeresi a Magyar Államot az őt megillető elővásárlási jog kapcsán. A szerződés csak a nemleges nyilatkozat birtokában, vagy 35 napos válaszadási kötelezettség letelte után lesz hatályos.

Az ingatlan vételárát a szerződés hatályba lépését követő 15 napon belül egy összegben kell megfizetni átutalással az önkormányzat ERSTE Bank Hungary Zrt.-nél vezetett 11600006-00000000-76354634 számú számlájára.

Amennyiben a szerződés megkötésére az ajánlattevő hibájából nem kerül sor, a befizetett foglaló a kiírót illeti meg.

A nyertes pályázó a vételár hiánytalan kifizetését követően veheti birtokba az ingatlant. A birtokbavételtől kezdve viseli a terheket, a kárveszélyt és szedi az ingatlan hasznait.

Az adásvételi szerződésben az alábbi kikötések kerülnek rögzítésre:

* az ingatlan megújuló energiatermelés céljára szolgáló területként hasznosítható és azzal összefüggő építmények helyezhetők el a területen
* az önkormányzat kötelezettséget vállal a településrendezési eszközök módosítására, hogy az ingatlan besorolása alkalmas legyen megújuló energiatermelés céljára
* az önkormányzat 2 év elidegenítési tilalmat jegyeztet be
* az ingatlanra szennyvízelvezetési szolgalmi jog kerül bejegyzésre

A pályázati eljáráson történő részvételre, a szerződés megkötésére vonatkozó szabályokat tartalmazó felhívás az „AJÁNLATTÉTELI ÉS NYILATKOZATI LAP” -pal együtt a Móri Polgármesteri Hivatal Városfejlesztési és -üzemeltetési Irodáján átvehető.

Az eljárás során az önkormányzat vagyonáról és a vagyontárgyak feletti tulajdonosi jogok gyakorlásáról szóló 21/2016. (VII.6.) önkormányzati rendelet az irányadó.

Felhívom a figyelmet arra, hogy az ajánlatok bontásán csak az a pályázó vehet részt, aki a pályázati ajánlatát az előírt tartalommal és határidőben benyújtotta és a foglalót befizette.